section_heading: Brighton Rock
paragraph_text: Brza, energična i melodična hard rock pjesma s instrumentalnim heavy metal dionicama koja otvara album koju je Brian May napisao 1973. godine inspiriran mladim ljubavnim parom kojeg je sreo u Brightonu, Engleska. Izvorno zamišljena kao vokalni duet dijaloga glavnih likova pjesme koje je pjevač Freddie Mercury na kraju izveo sam, otpjevajući i muške i ženske vokale. Pjesma je znamenita po svom dugom gitarskom solu koji je postao trademark gitarski solo Brian Maya kojeg je u produženoj verziji i u raznim varijacijama izvodio uživo na svim koncertima Queena, samostalne karijere i kojega izvodi još uvijek. Solo demonstrira Mayovu jedinstvenu tehniku sviranja više različitih gitarističkih harmonija i melodija u isto vrijeme pomoću eho efekta i smatra se jednim od njegovih najboljih gitarskih sola. Studijska verzija sola se obično ubraja među 100 najboljih gitarskih sola po svim izborima i anketama različitih eminentnih glazbenih publikacija, a vodeći gitaristički magazin "Guitar World" ga je stavio na broj 41.<ref> Guitar World.com: 100 najboljih gitarskih sola Uživo bi pjesma ili sam njen gitarski solo trajali od 9 do 16 minuta ovisno od turneje do turneje, tako da se na koncertnom albumu Live Killers nalazi kompletna pjesma s produženim gitarskim solom, bubnjarskim solom i instrumentalnom improvizacijom sva tri instrumenta uključujući bas-gitaru u trajanju od 12 minuta, dok se na drugom koncertnom albumu Live at Wembley '86 nalazi sam gitarski solo u trajanju od 9 minuta. Verzija gitarskog sola s Live Killers se smatra jednim od najboljih gitarističkih sola izvedenih uživo.<ref>100 Greatest Rock Guitar Solos DigitalDreamDoor.com